**«Someone like You»** er en singel av den britiske artisten og låtskriveren Adele, som ble skrevet av Adele og Dan Wilson for hennes andre studioalbum, *21*. Sangen var inspirert av det tidligere forholdet hennes, og tekstmessig handler det om at Adele godtar bruddet. XL Recordings utga sangen som den andre singelen fra albumet 24. januar 2011 i Storbritannia 9. august 2011 i USA. Ledsaget av kun et piano i sangen (spilt av Wilson), synger Adele om slutten av forholdet med sin ekskjæreste. Sangen fikk positiv omtale blant musikkritikere som dømte sangen et høydepunkt på albumet og roste sangteksten, sin enkle lyd og Adeles prestasjon som vokalist.

Etter en rosende opptreden av sangen under BRIT Awards i 2011, ble «Someone Like You» Adeles første topplassering på den britiske hitlisten, og den ble der for fem uker. Sangen toppet også listene i Irland, New Zealand, Australia, Brasil, Italia, Frankrike og Sveits, og har blitt Adeles andre nummer én-plassering i USA. Med denne prestasjonen ble Adele den første kvinnelige britiske soloartisten i *Billboard* Hot 100s historie til å ha to nummer én-singler fra det samme albumet. I juli 2011 ble det den første singelen i dette århundre til å selge én million kopier i Storbritannia. Den ble gitt en platinaplate av British Phonographic Industry (BPI) og fem platinaplater av Recording Industry Association of America (RIAA) i USA.

En musikkvideo til sangen ble regissert av Jake Nava og innspilt i Paris, Frankrike. Videoen viser Adele som går alene gjennom gatene i Paris med et trist blikk i ansiktet. Kritikere roste videoen for å være enkel og godt passende til glatte rytmen i sangen. Adele fremførte låten på mange prisutdelinger og TV-programmer for å promotere den, inkludert BRIT Awards, MTV Video Music Awards 2011, *Jimmy Kimmel Live!* og *The Ellen DeGeneres Show*. Sangen var på spillelisten for hennes andre turne, Adele Live i 2011. Opptredenene live ble rost blant kritikere og fans, og sangen ble covret av flere soloartister og grupper som Katy Perry, Taio Cruz, Kelly Clarkson og ensemblet bak komedieserien *Glee*.

Bakgrunn og inspirasjon
-----------------------

«Someone like You» handler om en mann som slo opp med Adele. Hun skrev låten med den amerikanske låtskriveren Dan Wilson, og det var den siste hun skrev for albumet *21*. Sangen illustrerer det lyriske musikkinnholdet på platen, og oppsummerer bruddet *21* handler om. Adele har diskutert sangens bakgrunn: «Vel, jeg skrev låten fordi jeg var utslitt av å være en tispe med «Rolling in the Deep» og «Rumour Has It» ... Jeg var følelsesmessig uttømt fra måten jeg skildret ham på, for selv om jeg er veldig bitter og angrer på noen deler av [forholdet], er han fremdeles den viktigste personen i livet mitt, og jeg måtte skrive «Someone like You» for å være fornøyd med meg selv og med de to årene jeg tilbragte med ham. Og da jeg gjorde det, følte jeg meg fri.»

Adele begynte å skrive sangen på akustisk gitar i kjølvannet av bruddet. Hun har sagt: «Da jeg skrev [låten] følte jeg meg ganske miserabel og ensom, i motsetning til «Rolling in the Deep». Den handlet om at jeg sa «Jeg vil klare meg fint uten deg», mens denne er meg på mine knær. (...) Jeg kan se for meg å være rundt 40 år og se etter ham igjen, bare for å oppdage at han har slått seg ned med en nydelig kone og nydelige barn og han er lykkelig... og jeg er fortsatt alene. Sangen handler om det, og tanken skremmer meg.»

Referanser
----------

1. ↑  (2011) Albumnotater for *21*. XL Recordings.
2. 1 2 3  Levine, Nick (28. januar 2011). «Adele: 'Someone Like You' sums up my album». Digital Spy. Hachette Filipacchi Médias. Besøkt 24. august 2014.
3. ↑  McCormick, Neil (6. april 2011). «Adele: she’s stopped us in her tracks». *The Daily Telegraph*. London: Telegraph Media Group. Besøkt 24. august 2014.
4. ↑  Montgomery, James (27. september 2011). «Adele's 'Someone Like You' Video: Watch A Preview!». MTV News. MTV Networks. Besøkt 24. august 2014.
5. ↑  «Adele and Jessie J lead Q Awards nominations». *Daily Mirror*. Trinity Mirror. 16. februar 2011. Besøkt 24. august 2014.
6. ↑  Billboard Staff (28. august 2011). «MTV VMAs 2011: Katy Perry, Adele & Pregnant Beyonce Steal the Show». *Billboard*. Prometheus Global Media. Besøkt 24. august 2014.
7. ↑  Caulfield, Keith (2. mars 2011). «Adele's '21' Sells Over 350k to Top Billboard 200». *Billboard*. Los Angeles: Prometheus Global Media. Besøkt 24. august 2014.
8. ↑  «Watch Katy Perry covering Adele's 'Someone Like You' – video». *NME*. IPC Media. 15. oktober 2011. Besøkt 24. august 2014.
9. ↑  Costello, Carly (22. november 2011). «Watch Taio Cruz Cover Adele's "Someone Like You"». Artistdirect. Besøkt 24. august 2014.
10. ↑  Wood, Mikael (27. oktober 2011). «'Glee' to Feature Toby Keith, Adele in New Episodes». *Rolling Stone*. Wenner Media. Besøkt 24. august 2014.
11. ↑  Adkins, Adele (2011). Albumnotater for *21*. London, England: Columbia Records/XL Recordings.
12. ↑  Montgomery, James (18. februar 2011). «Adele Says 21 Has People Thinking 'I'm Sort Of A Manic-Depressive'». MTV News. MTV Networks. Besøkt 22. august 2016.
13. ↑  Peterson 2011, s. 93

Eksterne lenker
---------------

* *Artikkelen har ingen egenskaper for offisielle lenker i Wikidata*
* Full sangtekst til denne sangen hos MetroLyrics

|  |  |
| --- | --- |
| Oppslagsverk/autoritetsdata | Encyclopædia Britannica
 |


| * v
* d
* r
Adele |
| --- |
| 
* Diskografi
* Musikkpriser og prisnominasjoner
* Sanger

 |
| Studioalbum | 
* *19*
* *21*
* *25*
* *30*

 |
| Videoalbum | 
* *Live at the Royal Albert Hall*

 |
| EP-er | 
* *iTunes Live From SoHo*
* *iTunes Festival: London 2011*

 |
| Konsertturneer | 
* An Evening with Adele
* Adele Live
* Adele Live 2016

 |
| Singler | 

|  |  |
| --- | --- |
| *19* | 
* «Hometown Glory»
* «Chasing Pavements»
* «Cold Shoulder»
* «Make You Feel My Love»

 |
| *21* | 
* «Rolling in the Deep»
* «Someone like You»
* «Set Fire to the Rain»
* «Rumour Has It»
* «Turning Tables»

 |
| *25* | 
* «Hello»
* «When We Were Young»
* «Send My Love (To Your New Lover)»
* «Water Under the Bridge»

 |
| *30* | 
* «Easy on Me»

 |
| Andre | 
* «Many Shades of Black» (med The Raconteurs)
* «Water and a Flame» (med Daniel Merriweather)
* «Skyfall»

 |

 |
| Fjernsyn | 
* *Adele at the BBC*
* *Adele Live in New York City*

 |
| Relaterte artikler | 
* XL Recordings
* Columbia Records

 |
| 
* Kategori **Kategori**
* **Commons**
* **Wikiquote**

 |